CELEX: 32020R0004
Language: mt
Date: 2019-08-29 00:00:00
Title: Regolament Delegat tal-Kummissjoni (UE) 2020/4 tad-29 ta’ Awwissu 2019 li jemenda r-Regolament Delegat (UE) 2017/86 li jistabbilixxi pjan ta’ skartar għal ċertu sajd demersali fil-Baħar Mediterran

6.1.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 2/5
               
            
         REGOLAMENT DELEGAT TAL-KUMMISSJONI (UE) 2020/4
         tad-29 ta’ Awwissu 2019
         li jemenda r-Regolament Delegat (UE) 2017/86 li jistabbilixxi pjan ta’ skartar għal ċertu sajd demersali fil-Baħar Mediterran
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1380/2013 tal-Parlament Ewropew u tal-Kunsill tal-11 ta’ Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (1), u b’mod partikolari l-Artikoli 15(6) u 18(1) u (3) tiegħu,
         Billi:
         
                     (1)
                  
                  
                     Ir-Regolament (UE) Nru 1380/2013 għandu l-għan li jelimina progressivament il-qbid skartat fis-sajd tal-Unjoni permezz tal-introduzzjoni ta’ obbligu tal-ħatt l-art għall-qabdiet ta’ speċijiet soġġetti għal limiti ta’ qbid u, fil-Mediterran, anki għall-qabdiet ta’ speċijiet soġġetti għal daqsijiet minimi kif definiti fl-Anness IX tar-Regolament (UE) Nru 2019/1241 tal-Parlament Ewropew u l-Kunsill (2).
                  
               
                     (2)
                  
                  
                     Skont l-Artikolu 15(1)(d) tar-Regolament (UE) Nru 1380/2013, l-obbligu tal-ħatt l-art japplika għas-sajd demersali fil-Baħar Mediterran mhux iktar tard mill-1 ta’ Jannar 2017 għal dawk l-ispeċijiet li jiddefinixxu dik l-attività tas-sajd u mhux iktar tard mill-1 ta’ Jannar 2019 għall-ispeċijiet l-oħra kollha.
                  
               
                     (3)
                  
                  
                     Ir-Regolament (UE) 2019/1022 tal-Parlament Ewropew u l-Kunsill (3) jistabbilixxi pjan pluriennali għas-sajd demersali fil-Punent tal-Baħar Mediterran. Franza, l-Italja u Spanja ppreżentaw rakkomandazzjoni konġunta li talbet eżenzjoni de minimis għall-qabdiet li jsiru bi xbieki tat-tkarkir tal-qiegħ. Madankollu, din it-talba tapplika għal grupp ta’ tlettax-il speċi li jinġabru flimkien, li minnhom wieħed biss jaqa’ fil-kamp ta’ applikazzjoni tal-pjan pluriennali. Ir-Rakkomandazzjoni Konġunta titlob ukoll eżenzjoni għal qabdiet aċċessorji ta’ speċijiet pelaġiċi li jsiru bi xbieki tat-tkarkir tal-qiegħ. Madankollu, din it-talba tapplika għas-sajd li jisfrutta l-istokkijiet demersali li mhumiex limitati għal dawk inklużi fil-pjan pluriennwali.
                  
               
                     (4)
                  
                  
                     Sa issa ma ġie adottat l-ebda pjan pluriennali fir-rigward tal-Baħar Adrijatiku u tax-Xlokk tal-Baħar Mediterran.
                  
               
                     (5)
                  
                  
                     Sabiex jiġi implimentat l-obbligu tal-ħatt l-art, l-Artikolu 15(6) tar-Regolament (UE) Nru 1380/2013 jagħti s-setgħa lill-Kummissjoni biex tadotta l-pjanijiet għall-iskartar permezz ta’ att delegat, għal perjodu ta’ mhux iżjed minn tliet snin li jista’ jiġġedded għal perjodu totali ieħor ta’ tliet snin, abbażi ta’ rakkomandazzjonijiet konġunti żviluppati mill-Istati Membri b’konsultazzjoni mal-Kunsilli Konsultattivi rilevanti.
                  
               
                     (6)
                  
                  
                     Ir-Regolament Delegat tal-Kummissjoni (UE) 2017/86 (4) stabbilixxa pjan ta’ skartar għal ċertu sajd demersali fil-Baħar Mediterran applikabbli mill-1 ta’ Jannar 2017 sal-31 ta’ Diċembru 2019, wara li ġew ippreżentati tliet rakkomandazzjonijiet konġunti lill-Kummissjoni fl-2016 minn għadd ta’ Stati Membri li għandhom interess ta’ ġestjoni dirett fil-Baħar Mediterran (il-Greċja, Spanja, Franza, il-Kroazja, l-Italja, Ċipru, Malta u s-Slovenja). Dawk it-tliet rakkomandazzjonijiet konġunti, ikkonċernaw rispettivament il-Punent tal-Baħar Mediterran, il-Baħar Adrijatiku u x-Xlokk tal-Baħar Mediterran.
                  
               
                     (7)
                  
                  
                     Ir-Regolament Delegat (UE) 2017/86 ġie emendat bir-Regolament Delegat tal-Kummissjoni (UE) 2018/153 (5) u bir-Regolament Delegat tal-Kummissjoni (UE) 2018/2036 (6) wara li l-Istati Membri rilevanti li għandhom interess ta’ ġestjoni dirett ippreżentaw żewġ rakkomandazzjonijiet konġunti dwar il-Punent tal-Baħar Mediterran, il-Baħar Adrijatiku u x-Xlokk tal-Baħar Mediterran.
                  
               
                     (8)
                  
                  
                     F’Mejju 2019, Franza, l-Italja u Spanja ppreżentaw lill-Kummissjoni rakkomandazzjoni konġunta għal “Pjan għall-Iskartar għas-Sajd Demersali fil-Punent tal-Mediterran” wara konsultazzjonijiet fi ħdan il-Grupp reġjonali ta’ Livell Għoli Pescamed.
                  
               
                     (9)
                  
                  
                     F’Mejju 2019, Ċipru, il-Greċja, l-Italja u Malta ppreżentaw rakkomandazzjoni konġunta ġdida lill-Kummissjoni għal Pjan ta’ Skartar għas-Sajd Demersali fix-Xlokk tal-Baħar Mediterran wara l-konsultazzjonijiet li saru fil-Grupp reġjonali ta’ Livell Għoli Sudestmed.
                  
               
                     (10)
                  
                  
                     F’Mejju 2019, il-Kroazja, l-Italja u s-Slovenja ppreżentaw rakkomandazzjoni konġunta ġdida lill-Kummissjoni għal Pjan ta’ Skartar għas-Sajd Demersali fil-Baħar Adrijatiku (“ir-rakkomandazzjoni konġunta l-ġdida għall-Baħar Adrijatiku”) wara l-konsultazzjonijiet li saru fil-Grupp reġjonali ta’ Livell Għoli Adriatica.
                  
               
                     (11)
                  
                  
                     It-tliet rakkomandazzjonijiet konġunti ġew ivvalutati mill-Kumitat Xjentifiku, Tekniku u Ekonomiku għas-Sajd (STECF) waqt il-Plenarja tiegħu tas-sajf mill-1 sal-5 ta’ Lulju 2019 (7).
                  
               
                     (12)
                  
                  
                     F’Lulju 2019, it-tliet Gruppi ta’ Livell Għoli ppreżentaw rakkomandazzjonijiet konġunti aġġornati li kienu allinjati mal-parir xjentifiku.
                  
               
                     (13)
                  
                  
                     Skont l-Artikolu 18 tar-Regolament (UE) Nru 1380/2013, il-Kummissjoni qieset kemm il-valutazzjoni tal-STECF kif ukoll il-ħtieġa li l-Istati Membri jiżguraw l-implimentazzjoni sħiħa tal-obbligu tal-ħatt l-art.
                  
               
                     (14)
                  
                  
                     Ir-rakkomandazzjoni konġunta aġġornata għall-Punent tal-Mediterran tissuġġerixxi li l-eżenzjoni ta’ sopravivenza tiġi applikata, kif previst fl-Artikolu 15(5)(b) tar-Regolament (UE) Nru 1380/2013, għall-paġella ħamra (Pagellus bogaraveo) maqbuda bis-snanar u bil-konzijiet (LHP, LHM, LLS, LLD, LL, LTL, LX) sal-31 ta’ Diċembru 2021. L-STECF qies li fl-2018 ġiet ipprovduta xi evidenza b’appoġġ għal din l-eżenzjoni. Aktar data pprovduta fl-2019 issaħħaħ din it-talba. Għalhekk jixraq li d-data ta’ applikazzjoni ta’ dik l-eżenzjoni tiġi estiża sal-31 ta’ Diċembru 2021.
                  
               
                     (15)
                  
                  
                     It-tliet rakkomandazzjonijiet konġunti aġġornati jissuġġerixxu li l-eżenzjoni ta’ sopravivenza tiġi applikata għall-awwista Ewropea (Homarus gammarus) u għall-awwista (Palinuridae) maqbuda bix-xbieki (GNS, GN, GND, GNC, GTN, GTR, GEN) kif ukoll bin-nases u bix-xbieki tat-tidwir (FPO, FIX) fil-Punent tal-Baħar Mediterran, fil-Baħar Adrijatiku u fix-Xlokk tal-Baħar Mediterran sal-31 ta’ Diċembru 2021. L-STECF qies li l-metodu użat biex tiġi pprovduta evidenza addizzjonali kien sod u li r-rata ta’ sopravivenza kienet għolja (64 %). Fid-dawl ta’ dan ta’ hawn fuq, jixraq li l-applikazzjoni ta’ dawk l-eżenzjonijiet tiġi estiża sal-31 ta’ Diċembru 2021.
                  
               
                     (16)
                  
                  
                     Ir-rakkomandazzjonijiet konġunti aġġornati għall-Punent tal-Baħar Mediterran jissuġġerixxu li l-eżenzjoni de minimis kif prevista fl-Artikolu 15(5)(c) tar-Regolament (Ue) Nru 1380/2013 tiġi applikata għall-ispnotta (Dicentrarchus labrax), għall-isparlu (Diplodus annularis), għall-mogħża (Diplodus puntazzo), għas-sargu (Diplodus sargus), għax-xirgien (Diplodus vulgaris), għaċ-ċerna (Epinephelus spp.), għall-ajula (Lithognathus mormyrus), għall-bażuga (Pagellus acarne), għall-paġella ħamra (Pagellus bogaraveo), għall-paġella (Pagellus erythrinus), għall-pagru (Pagrus pagrus), għall-ħanżir tal-fond (Polyprion americanus), għall-awrata (Sparus aurata) u għall-gamblu abjad (Parapenaeus longirostris), sa mhux iktar minn 5 % fl-2020 u fl-2021 tal-qabdiet annwali totali ta’ dawk l-ispeċijiet mill-bastimenti li jużaw ix-xbieki tat-tkarkir tal-qiegħ (OTB, OTT, PTB, TBN, TBS, TB, OT, PT, TX); sa mhux iktar minn 3 % fl-2020 u fl-2021 tal-qabdiet annwali totali ta’ dawk l-ispeċijiet, għajr il-gamblu abjad, maqbuda mill-bastimenti li jużaw l-għeżula u l-pariti (GNS, GN, GND, GNC, GTN, GTR, GEN); u sa mhux iktar minn 1 % fl-2020 u fl-2021 tal-qabdiet annwali totali ta’ dawk l-ispeċijiet, għajr il-paġella ħamra u l-gamblu abjad, maqbuda mill-bastimenti li jużaw is-snanar u l-konzijiet (LHP, LHM, LLS, LLD, LL, LTL, LX). L-STECF qies li kien hemm evidenza ta’ żieda fl-ispejjeż li jirriżultaw minħabba mmaniġġar ulterjuri u minħabba ħinijiet għas-selezzjoni abbord. L-STECF innota wkoll l-evidenza rigward l-ispiża tal-immaniġġjar ta’ qabdiet mhux mixtieqa fuq l-art, li huwa diffiċli fil-Mediterran minħabba li l-flotta prinċipalment tinkludi bastimenti ta’ skala żgħira li jħottu l-qabda tagħhom f’ħafna portijiet mifruxa tul il-kosta. L-STECF ikkonkluda li, minħabba l-kwantitajiet żgħar u l-għadd kbir ta’ postijiet tal-ħatt l-art, anki fil-każ li setgħu jinbiegħu qabdiet mhux mixtieqa, l-evidenza indikat li l-ispejjeż tal-ġbir ikunu sproporzjonati.
                  
               
                     (17)
                  
                  
                     Ir-rakkomandazzjonijiet konġunti aġġornati għall-Baħar Adrijatiku jissuġġerixxu li l-eżenzjoni de minimis tiġi applikata għall-ispnotta (Dicentrarchus labrax), għall-isparlu (Diplodus annularis), għall-mogħża (Diplodus puntazzo), għas-sargu (Diplodus sargus), għax-xirgien (Diplodus vulgaris), għaċ-ċerna (Epinephelus spp.), għall-ajula (Lithognathus mormyrus), għall-bażuga (Pagellus acarne), għall-paġella ħamra (Pagellus bogaraveo), għall-paġella (Pagellus erythrinus), għall-pagru (Pagrus pagrus), għall-ħanżir tal-fond (Polyprion americanus), għall-awrata (Sparus aurata) u għall-gamblu abjad (Parapenaeus longirostris), sa mhux iktar minn 5 % fl-2020 u fl-2021 tal-qabdiet annwali totali ta’ dawk l-ispeċijiet mill-bastimenti li jużaw ix-xbieki tat-tkarkir tal-qiegħ (OTB, OTT, PTB, TBN, TBS, TB, OT, PT, TX); sa mhux iktar minn 3 % fl-2020 u fl-2021 tal-qabdiet annwali totali ta’ dawk l-ispeċijiet, għajr il-gamblu abjad iżda inkluża l-lingwata komuni, maqbuda mill-bastimenti li jużaw l-għeżula u l-pariti (GNS, GN, GND, GNC, GTN, GTR, GEN); u sa mhux iktar minn 1 % fl-2020 u fl-2021 tal-qabdiet annwali totali ta’ dawk l-ispeċijiet, għajr il-paġella ħamra u l-gamblu abjad iżda inkluża l-lingwata komuni, maqbuda mill-bastimenti li jużaw is-snanar u l-konzijiet (LHP, LHM, LLS, LLD, LL, LTL, LX). L-STECF qies li kien hemm evidenza ta’ żieda fl-ispejjeż li jirriżultaw minħabba mmaniġġar ulterjuri u minħabba ħinijiet għas-selezzjoni abbord. L-STECF innota wkoll l-evidenza rigward l-ispiża tal-immaniġġjar ta’ qabdiet mhux mixtieqa fuq l-art, li huwa diffiċli fil-Mediterran minħabba li l-flotta prinċipalment tinkludi bastimenti ta’ skala żgħira li jħottu l-qabda tagħhom f’ħafna portijiet mifruxa tul il-kosta. L-STECF ikkonkluda li, minħabba l-kwantitajiet żgħar u l-għadd kbir ta’ postijiet tal-ħatt l-art, anki fil-każ li setgħu jinbiegħu qabdiet mhux mixtieqa, l-evidenza indikat li l-ispejjeż tal-ġbir ikunu sproporzjonati.
                  
               
                     (18)
                  
                  
                     Ir-rakkomandazzjonijiet konġunti aġġornati għax-xlokk tal-Baħar Mediterran jissuġġerixxu li l-eżenzjoni de minimis tiġi applikata għall-ispnotta (Dicentrarchus labrax), għall-isparlu (Diplodus annularis), għall-mogħża (Diplodus puntazzo), għas-sargu (Diplodus sargus), għax-xirgien (Diplodus vulgaris), għaċ-ċerna (Epinephelus spp.), għall-ajula (Lithognathus mormyrus), għall-bażuga (Pagellus acarne), għall-paġella ħamra (Pagellus bogaraveo), għall-paġella (Pagellus erythrinus), għall-pagru (Pagrus pagrus), għall-ħanżir tal-fond (Polyprion americanus), għall-awrata (Sparus aurata) u għall-gamblu abjad (Parapenaeus longirostris), sa mhux iktar minn 5 % fl-2020 u fl-2021 tal-qabdiet annwali totali ta’ dawk l-ispeċijiet mill-bastimenti li jużaw ix-xbieki tat-tkarkir tal-qiegħ (OTB, OTT, PTB, TBN, TBS, TB, OT, PT, TX); sa 3 % fl-2020 u fl-2021 tal-qabdiet annwali totali ta’ dawk l-ispeċijiet li saru minn bastimenti li jużaw l-għeżula u l-pariti (GNS, GN, GND, GNC, GTN, GTR, GEN) u sa 1 % fl-2020 u fl-2021 tal-qabdiet annwali totali ta’ dawk l-ispeċijiet, għajr il-paġella l-ħamra iżda inkluż il-merluzz, magħmula minn bastimenti li jużaw is-snanar u l-konzijiet (LHP, LHM, LLS, LLD, LL, LTL, LX). L-STECF qies li kien hemm evidenza ta’ żieda fl-ispejjeż li jirriżultaw minħabba mmaniġġar ulterjuri u minħabba ħinijiet għas-selezzjoni abbord. L-STECF innota wkoll l-evidenza rigward l-ispiża tal-immaniġġjar ta’ qabdiet mhux mixtieqa fuq l-art, li huwa diffiċli fil-Mediterran minħabba li l-flotta prinċipalment tinkludi bastimenti ta’ skala żgħira li jħottu l-qabda tagħhom f’ħafna portijiet mifruxa tul il-kosta. L-STECF ikkonkluda li, minħabba l-kwantitajiet żgħar u l-għadd kbir ta’ postijiet tal-ħatt l-art, anki fil-każ li setgħu jinbiegħu qabdiet mhux mixtieqa, l-evidenza indikat li l-ispejjeż tal-ġbir ikunu sproporzjonati.
                  
               
                     (19)
                  
                  
                     L-STECF innota wkoll li l-eżenzjonijiet imsemmija fil-premessi (16), (17) u (18) ikopru grupp wiesa’ ta’ speċijiet b’firxa wiesgħa ta’ rati ta’ skartar iżda kkunsidra tali kopertura wiesgħa bħala approċċ validu minħabba l-kumplessità tas-sajd ikkonċernat. Fl-aħħar nett, l-STECF qies li eżenzjonijiet de minimis individwali li jkopru speċi waħda x’aktarx li jirriżultaw f’ħafna eżenzjonijiet separati li jkunu ugwalment ta’ sfida għall-monitoraġġ. L-eżenzjonijiet proposti japplikaw għal gruppi ta’ speċijiet li jkopru l-kumplament tal-ispeċijiet soġġetti għal daqsijiet minimi kif definiti fl-Anness IX tar-Regolament (UE) Nru 2019/1241 u li, f’dan l-istadju, mhumiex soġġetti għal limiti ta’ qbid; għalhekk, l-Artikoli 15(8) u (9) tar-Regolament (UE) Nru 1380/2013 mhumiex applikabbli. Barra minn hekk, dawk l-ispeċijiet jinqabdu fl-istess ħin, fi kwantitajiet li jvarjaw ħafna, li jagħmilha iktar diffiċli li jintuża approċċ ta’ stokk uniku. Dawk l-ispeċijiet jinqabdu minn bastimenti tas-sajd ta’ skala żgħira u jinħattu l-art f’ħafna punti differenti ta’ ħatt l-art mifruxa ġeografikament tul il-kosta.
                  
               
                     (20)
                  
                  
                     Fl-aħħar nett, it-tliet rakkomandazzjonijiet konġunti aġġornati jissuġġerixxu li l-eżenzjoni de minimis tiġi applikata għall-inċova (Engraulis encrasicolus), għas-sardin (Sardina pilchardus), għall-kavall (Scomber spp.) u għas-sawrell (Trachurus spp.), sa mhux iktar minn 5 % fl-2020 u fl-2021 tal-qabdiet aċċessorji annwali totali ta’ dawk l-ispeċijiet mill-bastimenti li jużaw ix-xbieki tat-tkarkir tal-qiegħ (OTB, OTT, PTB, TBN, TBS, TB, OT, PT u TX), fil-Punent tal-Baħar Mediterran, fil-Baħar Adrijatiku u fix-Xlokk tal-Baħar Mediterran. L-STECF qies li kien hemm evidenza ta’ żieda fl-ispejjeż li jirriżultaw minħabba mmaniġġar ulterjuri u minħabba ħinijiet għas-selezzjoni abbord. Il-Kumitat Xjentifiku, Tekniku u Ekonomiku għas-Sajd (STECF) innota wkoll l-evidenza rigward l-ispiża tal-immaniġġjar ta’ qabdiet mhux mixtieqa fuq l-art, li huwa diffiċli fil-Mediterran. L-STECF ikkonkluda li, minħabba l-kwantitajiet żgħar u l-għadd kbir ta’ postijiet tal-ħatt l-art, anki fil-każ li setgħu jinbiegħu qabdiet mhux mixtieqa, l-evidenza indikat li l-ispejjeż tal-ġbir ikunu sproporzjonati.
                  
               
                     (21)
                  
                  
                     Fid-dawl ta’ dan ta’ hawn fuq, jixraq li jiġu applikati l-eżenzjonijiet de minimis imsemmija fil-premessi (16), (17), (18) u (20) sal-31 ta’ Diċembru 2021 f’konformità mal-livelli perċentwali proposti fir-rakkomandazzjonijiet konġunti u f’livelli li ma jaqbżux dawk permessi skont l-Artikolu 15(1) tar-Regolament (UE) Nru 1380/2013.
                  
               
                     (22)
                  
                  
                     Fl-aħħar nett, ir-rakkomandazzjoni konġunta aġġornata għax-Xlokk tal-Baħar Mediterran tissuġġerixxi l-estensjoni tal-ambitu ġeografiku tal-pjan għall-iskartar għas-Subżoni ġeografiċi (GSAs) 14, 21, 24, 26 u 27. L-STECF irrefera għal dak is-suġġeriment iżda ma pprovdiex aktar kummenti. L-estensjoni tal-ambitu biex ikopri l-baċir kollu tax-xlokk tal-Mediterran se żżid il-konsistenza u tippermetti implimentazzjoni aħjar tal-obbligu ta’ ħatt l-art. Tali estensjoni tal-ambitu ġeografiku tidher għalhekk adatta.
                  
               
                     (23)
                  
                  
                     Fl-aħħar nett, il-Kummissjoni tħeġġeġ lill-Istati Membri biex iżidu s-selettività tal-irkaptu tas-sajd f’konformità mar-riżultati tal-programmi ta’ riċerka attwali sabiex inaqqsu u jillimitaw il-qabdiet mhux mixtieqa u partikolarment il-qabdiet b’daqsijiet iżgħar mid-daqsijiet minimi ta’ referenza għall-konservazzjoni.
                  
               
                     (24)
                  
                  
                     Barra minn hekk, l-Istati Membri jimpenjaw ruħhom li jidentifikaw aktar żoni tat-tkabbir sabiex titnaqqas il-mortalità tal-ħut li għadu qed jikber.
                  
               
                     (25)
                  
                  
                     Il-Kummissjoni tinnota wkoll li f’konformità mar-rakkomandazzjoni konġunta għall-Punent tal-Baħar Mediterran, l-Istati Membri kkonċernati jħeġġu l-użu ta’ xbieki tat-tkarkir bil-manka u/jew ta’ estensjoni mgħammra b’malji T90 b’daqs ta’ 50 mm, kif ukoll il-kontinwazzjoni ta’ sajd bi prova b’għeluq f’ħin reali.
                  
               
                     (26)
                  
                  
                     Il-miżuri ssuġġeriti fir-rakkomandazzjonijiet konġunti aġġornati jikkonformaw mal-Artikolu 15(4), mal-Artikolu 15(5)(c) u mal-Artikolu 18(3) tar-Regolament (UE) Nru 1380/2013 u għalhekk jistgħu jiġu inklużi fil-pjan għall-iskartar stabbilit bir-Regolament Delegat tal-Kummissjoni (UE) 2017/86.
                  
               
                     (27)
                  
                  
                     L-eżenzjonijiet de minimis għall-ispeċijiet ta’ ħut pelaġiku żgħir fl-attivitajiet tas-sajd li jimmiraw għal dawk l-ispeċijiet huma stabbiliti fir-Regolament Delegat tal-Kummissjoni (UE) 2018/161 (8). Min-naħa l-oħra, l-eżenzjonijiet de minimis għall-qabdiet aċċessorji ta’ speċijiet ta’ ħut pelaġiku żgħir maqbuda fis-sajd demersali jenħtieġ li jiġu inklużi fir-Regolament Delegat (UE) 2017/86.
                  
               
                     (28)
                  
                  
                     Għalhekk, jenħtieġ li r-Regolament Delegat tal-Kummissjoni (UE) 2017/86 jiġi emendat skont dan.
                  
               
                     (29)
                  
                  
                     Billi l-miżuri previsti f’dan ir-Regolament iħallu impatt dirett fuq l-ippjanar tal-istaġun tas-sajd tal-bastimenti tal-Unjoni u fuq l-attivitajiet ekonomiċi relatati, jenħtieġ li dan ir-Regolament jidħol fis-seħħ immedjatament wara l-pubblikazzjoni tiegħu. Jenħtieġ li japplika mill-1 ta’ Jannar 2020.
                  
               ADOTTAT DAN IR-REGOLAMENT:
         
            Artikolu 1
            Ir-Regolament Delegat (UE) 2017/86 huwa emendat kif ġej:
            
                        (1)
                     
                     
                        Fl-Artikolu 2, il-punt (e) huwa sostitwit b’li gej:
                        
                                    “(e)
                                 
                                 
                                    ix-xlokk tal-Mediterran tfisser is-subżoni ġeografiċi 14, 15, 16, 19, 20, 21, 22, 23, 24, 25, 26 u 27 tal-GFCM”;
                                 
                              
                  
                        (2)
                     
                     
                        Fl-Artikolu 3(1), il-punti (g) sa (i) huma sostitwiti b’dan li ġej:
                        
                                    “(g)
                                 
                                 
                                    għall-paġella ħamra (Pagellus bogaraveo) maqbuda bis-snanar u bil-konzijiet (LHP, LHM, LLS, LLD, LL, LTL, LX) fil-Punent tal-Baħar Mediterran;
                                 
                              
                                    (h)
                                 
                                 
                                    għall-awwista Ewropea (Homarus gammarus) maqbuda bix-xbieki (GNS, GN, GND, GNC, GTN, GTR, GEN) kif ukoll bin-nases u bix-xbieki tat-tidwir (FPO, FIX) fil-Punent tal-Baħar Mediterran, fil-Baħar Adrijatiku u fix-Xlokk tal-Baħar Mediterran;
                                 
                              
                                    (i)
                                 
                                 
                                    għall-awwista (Palinuridae) maqbuda bix-xbieki (GNS, GN, GND, GNC, GTN, GTR, GEN) kif ukoll bin-nases u bix-xbieki tat-tidwir (FPO, FIX) fil-Punent tal-Baħar Mediterran, fil-Baħar Adrijatiku u fix-Xlokk tal-Baħar Mediterran.”;
                                 
                              
                  
                        (3)
                     
                     
                        Fl-Artikolu 4(1)(a), il-punti (iii) sa (vi) huma sostitwiti b’dan li ġej:
                        
                                    “(iii)
                                 
                                 
                                    għall-ispnotta (Dicentrarchus labrax), għall-isparlu (Diplodus annularis), għall-mogħża (Diplodus puntazzo), għas-sargu (Diplodus sargus), għax-xirgien (Diplodus vulgaris), għaċ-ċerna (Epinephelus spp.), għall-ajula (Lithognathus mormyrus), għall-bażuga (Pagellus acarne), għall-paġella ħamra (Pagellus bogaraveo), għall-paġella (Pagellus erythrinus), għall-pagru (Pagrus pagrus), għall-ħanżir tal-fond (Polyprion americanus), għal-lingwata komuni (Solea solea) u għall-awrata (Sparus aurata) u għall-gamblu abjad (Parapenaeus longirostris), sa massimu ta’ 5 % tal-qabdiet annwali totali ta’ dawk l-ispeċijiet mill-bastimenti li jużaw ix-xbieki tat-tkarkir tal-qiegħ;
                                 
                              
                                    (iv)
                                 
                                 
                                    għall-ispnotta (Dicentrarchus labrax), għall-isparlu (Diplodus annularis), għall-mogħża (Diplodus puntazzo), għas-sargu (Diplodus sargus), għax-xirgien (Diplodus vulgaris), għaċ-ċerna (Epinephelus spp.), għall-mingus (Lithognathus mormyrus), għall-bażuga (Pagellus acarne), għall-paġella ħamra (Pagellus bogaraveo), għall-paġella (Pagellus erythrinus), għall-pagru (Pagrus pagrus), għall-ħanżir tal-fond (Polyprion americanus), għal-lingwata komuni (Solea solea) u għall-awrata (Sparus aurata), sa massimu ta’ 3 % tal-qabdiet annwali totali ta’ dawk l-ispeċijiet mill-bastimenti li jużaw l-għeżula u l-pariti;
                                 
                              
                                    (v)
                                 
                                 
                                    għall-ispnotta (Dicentrarchus labrax), għall-isparlu (Diplodus annularis), għall-mogħża (Diplodus puntazzo), għas-sargu (Diplodus sargus), għax-xirgien (Diplodus vulgaris), għaċ-ċerna (Epinephelus spp.), għall-ajula (Lithognathus mormyrus), għall-bażuga (Pagellus acarne), għall-paġella (Pagellus erythrinus), għall-pagru (Pagrus pagrus), għall-ħanżir tal-fond (Polyprion americanus), għal-lingwata komuni (Solea solea) u għall-awrata (Sparus aurata), sa massimu ta’ 1 % tal-qabdiet annwali totali ta’ dawk l-ispeċijiet mill-bastimenti li jużaw is-snanar u l-konzijiet;
                                 
                              
                                    (vi)
                                 
                                 
                                    għall-inċova (Engraulis encrasicolus), għas-sardin (Sardina pilchardus), għall-kavall (Scomber spp.) u għas-sawrell (Trachurus spp.), sa massimu ta’ 5 % tal-qabdiet aċċessorji annwali totali ta’ dawk l-ispeċijiet mill-bastimenti li jużaw ix-xbieki tat-tkarkir tal-qiegħ.”;
                                 
                              
                  
                        (4)
                     
                     
                        Fl-Artikolu 4(1)(b), il-punti (v) sa (viii) huma sostitwiti b’dan li ġej:
                        
                                    “(v)
                                 
                                 
                                    għall-ispnotta (Dicentrarchus labrax), għall-isparlu (Diplodus annularis), għall-mogħża (Diplodus puntazzo), għas-sargu (Diplodus sargus), għax-xirgien (Diplodus vulgaris), għaċ-ċerna (Epinephelus spp.), għall-ajula (Lithognathus mormyrus), għall-bażuga (Pagellus acarne), għall-paġella ħamra (Pagellus bogaraveo), għall-paġella (Pagellus erythrinus), għall-pagru komuni (Pagrus pagrus), għall-ħanżir tal-fond (Polyprion americanus), għall-awrata (Sparus aurata) u għall-gamblu abjad (Parapenaeus longirostris), sa massimu ta’ 5 % tal-qabdiet annwali totali ta’ dawk l-ispeċijiet mill-bastimenti li jużaw ix-xbieki tat-tkarkir tal-qiegħ;
                                 
                              
                                    (vi)
                                 
                                 
                                    għall-ispnotta (Dicentrarchus labrax), għall-isparlu (Diplodus annularis), għall-mogħża (Diplodus puntazzo), għas-sargu (Diplodus sargus), għax-xirgien (Diplodus vulgaris), għaċ-ċerna (Epinephelus spp.), għall-mingus (Lithognathus mormyrus), għall-bażuga (Pagellus acarne), għall-paġella ħamra (Pagellus bogaraveo), għall-paġella (Pagellus erythrinus), għall-pagru (Pagrus pagrus), għall-ħanżir tal-fond (Polyprion americanus), għal-lingwata komuni (Solea solea) u għall-awrata (Sparus aurata), sa massimu ta’ 3 % tal-qabdiet annwali totali ta’ dawk l-ispeċijiet mill-bastimenti li jużaw l-għeżula u l-pariti;
                                 
                              
                                    (vii)
                                 
                                 
                                    għall-ispnotta (Dicentrarchus labrax), għall-isparlu (Diplodus annularis), għall-mogħża (Diplodus puntazzo), għas-sargu (Diplodus sargus), għax-xirgien (Diplodus vulgaris), għaċ-ċerna (Epinephelus spp.), għall-ajula (Lithognathus mormyrus), għall-bażuga (Pagellus acarne), għall-paġella (Pagellus erythrinus), għall-pagru komuni (Pagrus pagrus), għall-ħanżir tal-fond (Polyprion americanus), għal-lingwata komuni (Solea solea) u għall-awrata (Sparus aurata), sa massimu ta’ 1 % tal-qabdiet annwali totali ta’ dawk l-ispeċijiet mill-bastimenti li jużaw is-snanar u l-konzijiet;
                                 
                              
                                    (viii)
                                 
                                 
                                    għall-inċova (Engraulis encrasicolus), għas-sardin (Sardina pilchardus), għall-kavall (Scomber spp.) u għas-sawrell (Trachurus spp.), sa massimu ta’ 5 % tal-qabdiet aċċessorji annwali totali ta’ dawk l-ispeċijiet mill-bastimenti li jużaw ix-xbieki tat-tkarkir tal-qiegħ;”;
                                 
                              
                  
                        (5)
                     
                     
                        Fl-Artikolu 4(1)(c), il-punti (iv) sa (vii) huma sostitwiti b’dan li ġej:
                        
                                    “(iv)
                                 
                                 
                                    għall-ispnotta (Dicentrarchus labrax), għall-isparlu (Diplodus annularis), għall-mogħża (Diplodus puntazzo), għas-sargu (Diplodus sargus), għax-xirgien (Diplodus vulgaris), għaċ-ċerna (Epinephelus spp.), għall-mingus (Lithognathus mormyrus), għall-bażuga (Pagellus acarne), għall-paġella ħamra (Pagellus bogaraveo), għall-paġella (Pagellus erythrinus), għall-pagru (Pagrus pagrus), għall-ħanżir tal-fond (Polyprion americanus), għal-lingwata komuni (Solea solea) u għall-awrata (Sparus aurata), sa massimu ta’ 5 % tal-qabdiet annwali totali ta’ dawk l-ispeċijiet mill-bastimenti li jużaw ix-xbieki tat-tkarkir tal-qiegħ;
                                 
                              
                                    (v)
                                 
                                 
                                    għall-ispnotta (Dicentrarchus labrax), għall-isparlu (Diplodus annularis), għall-mogħża (Diplodus puntazzo), għas-sargu (Diplodus sargus), għax-xirgien (Diplodus vulgaris), għaċ-ċerna (Epinephelus spp.), għall-mingus (Lithognathus mormyrus), għall-bażuga (Pagellus acarne), għall-paġella ħamra (Pagellus bogaraveo), għall-paġella (Pagellus erythrinus), għall-pagru (Pagrus pagrus), għall-ħanżir tal-fond (Polyprion americanus), għal-lingwata komuni (Solea solea) u għall-awrata (Sparus aurata), sa massimu ta’ 3 % tal-qabdiet annwali totali ta’ dawk l-ispeċijiet mill-bastimenti li jużaw l-għeżula u l-pariti;
                                 
                              
                                    (vi)
                                 
                                 
                                    għall-ispnotta (Dicentrarchus labrax), għall-isparlu (Diplodus annularis), għall-mogħża (Diplodus puntazzo), għas-sargu (Diplodus sargus), għax-xirgien (Diplodus vulgaris), għaċ-ċerna (Epinephelus spp.), għall-ajula (Lithognathus mormyrus), għall-bażuga (Pagellus acarne), għall-paġella (Pagellus erythrinus), għall-pagru (Pagrus pagrus), għall-ħanżir tal-fond (Polyprion americanus), għal-lingwata komuni (Solea solea) għall-merluzz (Merluccius merluccius) u għall-awrata (Sparus aurata), sa massimu ta’ 1 % tal-qabdiet annwali totali ta’ dawk l-ispeċijiet mill-bastimenti li jużaw is-snanar u l-konzijiet;
                                 
                              
                                    (vii)
                                 
                                 
                                    għall-inċova (Engraulis encrasicolus), għas-sardin (Sardina pilchardus), għall-kavall (Scomber spp.) u għas-sawrell (Trachurus spp.), sa massimu ta’ 5 % tal-qabdiet aċċessorji annwali totali ta’ dawk l-ispeċijiet mill-bastimenti li jużaw ix-xbieki tat-tkarkir tal-qiegħ.”;
                                 
                              
                  
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu japplika mill-1 ta’ Jannar 2020.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-29 ta’ Awwissu 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 354, 28.12.2013, p. 22.
         
            (2)  Ir-Regolament (UE) 2019/1241 tal-Parlament Ewropew u tal-Kunsill tal-20 ta’Ġunju 2019dwar il-konservazzjoni ta’ riżorsi tas-sajd u l-protezzjoni ta’ ekosistemi tal-baħar permezz ta’ miżuri tekniċi, li jemenda r-Regolamenti tal-Kunsill (KE) Nru 1967/2006, (KE) Nru 1224/2009 u r-Regolamenti (UE) Nru 1380/2013, (UE) 2016/1139, (UE) 2018/973, (UE) 2019/472 u (UE) 2019/1022 tal-Parlament Ewropew u tal-Kunsill, u li jħassar ir-Regolamenti tal-Kunsill (KE) Nru 894/97, (KE) Nru 850/98, (KE) Nru 2549/2000, (KE) Nru 254/2002, (KE) Nru 812/2004 u (KE) Nru 2187/2005 (ĠU L 198, 25.7.2019, p. 105).
         
            (3)  Ir-Regolament (UE) 2019/1022 tal-Parlament Ewropew u tal-Kunsill tal-20 ta’ Ġunju 2019 li jistabbilixxi pjan pluriennali għas-sajd li jisfrutta l-istokkijiet tal-ħut tal-qiegħ fil-Punent tal-Mediterran u li jemenda r-Regolament (UE) Nru 508/2014 (ĠU L 172, 26.6.2019, p. 1).
         
            (4)  Ir-Regolament Delegat tal-Kummissjoni (UE) 2017/86 tal-20 ta’ Ottubru 2016 li jistabbilixxi pjan ta’ skartar għal ċertu sajd demersali fil-Baħar Mediterran (ĠU L 14, 18.1.2017, p. 4).
         
            (5)  Ir-Regolament Delegat tal-Kummissjoni (UE) 2018/153 tat-23 ta’ Ottubru 2017 li jemenda r-Regolament Delegat tal-Kummissjoni (UE) 2017/86 li jistabbilixxi pjan ta’ skartar għal ċertu sajd demersali fil-Baħar Mediterran (ĠU L 29, 1.2.2018, p. 1).
         
            (6)  Ir-Regolament Delegat tal-Kummissjoni (UE) 2018/2036 tat-18 ta’ Ottubru 2018 li jemenda r-Regolament Delegat tal-Kummissjoni (UE) 2017/86 li jistabbilixxi pjan ta’ skartar għal ċertu sajd demersali fil-Baħar Mediterran (ĠU L 327, 21.12.2018, p. 27).
         
            (7)  https://stecf.jrc.ec.europa.eu/plen1902
         
            (8)  Ir-Regolament Delegat tal-Kummissjoni (UE) 2018/161 tat-23 ta’ Ottubru 2017 li jistabbilixxi eżenzjoni de minimis għall-obbligu tal-ħatt l-art għal ċertu sajd ta’ ħut pelaġiku żgħir fil-Baħar Mediterran (ĠU L 30, 2.2.2018, p. 1).